**Referat for møde i Forretningsudvalget 14. september 2017 kl 10.00-11.15**

1. Velkommen ved Henrik Stubkjær

Godkendelse af dagsorden.

* *Dagsorden godkendt.*

1. Nyt fra sekretariatet
* Herunder status vedr. ansøgere til stilling på sekretariatet.

Vi har pt 8-10 ansøgere. Vi sender en ansøgerliste til FU.

1. Opfølgning på Rådsmødet 30 august
2. Åbent brev til DRs ledelse (presse mm)

Vi har sendt et åbent brev til DRs ledelse. Det fik meget spalteplads i Kristeligt Dagblad. DRs ledelse har svaret på brevet og inviteret os til et møde snarest. Det er et langt svar, men der står ikke så frygtelig meget i det. Det kan være, at vi skulle tale med Morten Thomsen Højsgaard for en uformel drøftelse inden mødet med ledelsen.

Dækningen af Reformationsjubilæet er mangelfuld. Dækningen af tro bliver sporadisk og lagt ud i den generelle flade. Det virker noget tilfældigt, hvordan trosstoffet dækkes. Det specifikke og det generelle bør ikke udelukke hinanden.

* *Mads Christoffersen svarer til ledelsen, at vi gerne vil mødes med dem.*
* *Vi skal overveje, hvordan vi strategisk griber det an. De kommer med et par datoer. Herfra deltager Forretningsudvalget. Så må vi se, hvem der kommer.*

1. Høringssvar til lovforslag

Opfølgning på henvendelse til Kirkeministeriet

* Mads Christoffersen har sendt til Pernille Esdahl og Christian Dons Christensen.
* *Mads rykker for svar til dem inden 1. oktober.*

Foretræde med Frikirkenet i Kirkeudvalget 4. oktober kl 14.30

* *Her vil vi bl.a. drøfte DRs nedprioritering af trosstoffet og spørgsmålet om momskompensation og konsekvenser af Imamloven vedr f.eks. besøg af præster fra Indien.*
* *Vi laver et papir som vi deler ud.*
* *Fra FU deltager Tonny Jacobsen, biskop Czeslaw Kozon og Mads Christoffersen.*
* *Vi skal efterfølgende skrive et åbent brev om momskompensation. Vores regnskaber er helt åbne.*
1. Andet?

Loven om religiøse forkyndere har konkret vist sin betydning, idet nogle indiske præster ikke kunne komme til Danmark i forbindelse med en missionskonference.

* *Det er noget vi bør tage op med Kirkeudvalget.*

1. Fællesmødet 4. november
* Sted, program mm.

Oplægsholder: F.eks. Hans Raun Iversen. Birthe Juel Christensen eller Jørgen Thomsen. Jakob Egeris Thorsen. Hans Henrik Lund (praktiker). Økumeni ikke kun dengang – men også vigtigt for unge i dag.

Desuden tre unge/yngre om økumenisk dialog og dannelse. Maria Munkholt. Desuden fra de kirkelige børne- og ungdomsorganisationer.

Der skal desuden ledes en proces om økumenisk dialog og dannelse.

Vi holder mødet i Baptistkirken på Amager.

Sebbelov: Find en ung ortodoks. Hvor er de unge ortodokse i den økumeniske diskussion?

Katolsk: Christian Noval

Baptist: Pia Duebjerg

* Mads og Thorsten laver et udkast.

1. Overvejelser inden mødet med styrelsen for Kirkedage?
* *Vi ser frem til at mødes med styrelsen for Danske Kirkedage.*
* *Det er et spændende forslag om at holde det hvert andet år i København. Der er intet, der er besluttet.*

Der er mange ’kokke’ inde over den struktur, vi har nu i Kirkedage. Vi skal se på, hvordan vi kan forenkle strukturen. Det vil være godt med en højere kadence, så vi kan sikre en bedre kontinuitet.

* Hvis vi kan gøre det stort ved at det er i København, bør vi overveje at holde det i København.
1. Økonomi

Vi har desværre ikke en fornyet periodebalance, idet Preben Brohus ikke har lavet en ny. Mads taler med Preben om at det ikke går, at vi ikke kan vente så lang tid. Vi må se, om der er nye veje at lave bogføringen på. Det kan f.eks. være om der er nogle eksternt, der skal stå for den løbende bogføring.

* *Mads følger op med Preben Brohus. Det er ikke tilfredsstillende for kasserer og for FU, at der ikke er hånd i hanke med økonomien.*

1. Kommende møder

Fællesmøde: 4. november 10-16

FU-møder: 12 december kl 10-13 (Roskilde). Mads sender datoforslag for hele 2018.

Rådsmøde: 22 januar kl 15-18

**Møde med styrelsen for Danske Kirkedage kl 11.30-13.00:**

I Forretningsudvalget sidder: Formand Biskop Henrik Stubkjær. Biskop Peter Fischer-Møller (Folkekirken), Biskop Czeslaw Kozon (Den katolske Kirke), Tonny Jakobsen (Pinsekirken), Lone Møller-Hansen (Baptistkirken), Thorsten Rørbæk (KFUM/K), kasserer Aase Rønkilde (Vor Frue Kirke)

I styrelsen for Danske Kirkedage: Formand Bitten S. Kjær (FDF), Henrik Bang Bjørgo (Den katolske Kirke), kasserer Poul Kirk (Frikirkenet), Morten H. Sørensen (KFUM/K), Søren Abildgaard (Landsforeningen af Menighedsråd).

Afbud: Søren Abildgaard

1. **Velkommen ved Henrik Stubkjær**
* Godkendelse af dagsorden. Øvrige punkter er velkomne.
* Opsummering af formålet med mødet.

1. **Kort om styrelsens igangværende visionsarbejde ved Bitten Kjær.**

Fokus for Styrelsen og Danske Kirkedage?

Styrelsen er glad for, at Danske Kirkedage er blevet så central en del af DKRs arbejdsplan. Det er første gang, at styrelsen har møde med Forretningsudvalget.

Tidligere har det været styrelsens opgave at sikre kontinuiteten i Danske Kirkedage. Således er stafetten givet videre til en lokal komite og styrelsen plejer at trække sig lidt tilbage fra planlægningen. Med Himmelske Dage i København blev opgaverne for styrelsen opgaver anderledes end før. Efter Himmelske Dage er det tid til at gennemtænke og tænke nyt om, hvad Danske Kirkedage er og skal være fremover.

Konkret sidder styrelsen nu med overvejelser om, hvad styrelsen er og skal lave. En sådan visionsproces skal naturligvis indeholde Danske Kirkers Råds syn på Danske Kirkedage. Ved årsmødet i 2018 er det håbet, at vi kan være mere klare på, hvad styrelsen er og hvad vi har mandat til.

Danske Kirkedage er økumeniske. Det er vigtigt at holde fast i. Men hvad er det, som bl.a. folkekirkens biskopper ser for Kirkedage i fremtiden? Skal det være i København, oftere, med fast sekretariat, mm?

Komiteen i Herning ønsker mere klare retningslinjer for Danske Kirkedage, så man ikke skal starte forfra hver gang. Det vil være godt med et stærkere maskinrum. Det vil være bedre, at det bare var en fast del af Danske Kirkers Råd.

Peter Skov-Jakobsen ønsker en højere kadence af Danske Kirkedage. Styrelsen tænker, at hvert andet år kunne være en god kadence. Hvert år er for meget og tre år er ligesom for lang tid i mellem til at holde gejsten oppe.

1. **Strukturen i Danske Kirkedage? Fordele og ulemper? Ved Mads Christoffersen**

Mads Christoffersen gennemgik den nuværende struktur for Danske Kirkedage. DKR, Økumenisk Forum, styrelsen vælges af ØF og Danske Kirkedages styrelse. Komiteformand, udvalg. Sekretariat. Stiftet. Ansættelse af sekretær (lønnet af stift pt).

Det er et vidt forgrenet system, hvor mange aktører er inde over. Det kan til tider skabe vanskeligheder. Mads gennemgik strukturen og samarbejdsrelationerne i Danske Kirkedage – herunder relationen til stift og provstier.

Bør den gøres mere enkel? Forholdet mellem DKR og Kirkedage. Det var uklart, hvorfor Økumenisk Forum har det formelle ansvar for valg af styrelsen.

Kirkedage-manualen blev uddelt.

* *Strukturen skal gøres mere enkel end den er nu.*

1. **Hovedpunkt: Danske Kirkedage efter Herning?**

Efter Himmelske Dage i København er vi i en ny tid med Danske Kirkedage. Folkekirkens biskopper har drøftet deres tanker om Kirkedage. Nogle af os har holdt møde med Peter Skov-Jakobsen. Hvor mener vi, at Kirkedage er på vej hen?

* Hvad skal styrelsens opgave være?
* Forholdet mellem DKR, kirkedagebevægelsen og den lokale event – herunder styrelsen, komite og sekretariat?
* Kirkedage hvert andet år – i København? Fordele/ulemper/muligheder?
* Nye former for finansiering? Fast sekretariat? Fællesfonden, stifter og det økumeniske bagland.
* Plan for den videre vej frem? Fællesmøde 2017, Årsmøde 2018? Hvem gør hvad?

Viborg Stift har fået 1,5 mio til sekretæransættelse for Himmelske Dage på Heden. Det er jo noget nær niveauet for en ’fast’ ansættelse.

Der er grund til at tænke nyt om Kirkedage. Det kunne være i København hvert andet år med et fast sekretariat.

Der er brug for en forenkling af strukturen. Det skal bare høre under Danske Kirkers Råd ligesom Frihed og lige vilkår mm. Desuden forholdet mellem styrelse og komite. Det vil være godt, at sekretariatet kommer under DKR. Der skal være et tæt forhold mellem Danske Kirkedage og arbejdsområdet Økumenisk dannelse.

Ved at lægge det i København kommer vi tættere på institutionerne mm. Men vi taber vel kontakten til det lokale. Det økumeniske er jo også at samarbejde lokalt og regionalt. Det kan vi risikere at tabe, hvis vi kun holder det i København. Vi skal desuden sikre os, at København er med på den – også hvad angår økonomi og frivillighed – ejerskab. Vi kan blive beskyldt for centralisering. Derfor er det vigtigt, at vi tænker engagement fra andre regioner med.

Økumenisk har det fordele at lægge det i København. Der er flere partnere, vi kan trække på. Det blev foreslået, at man kunne skifte mellem København og Aarhus og således afholdes i universitetsbyerne, hvor den yngre generation er. Måske vi skal prøve med København nogle år i træk. I Tyskland er brand’et så stærkt, at politikerne (og andre) kommer uanset, hvor det afholdes. Det brand skal vi bygge op. Vi skal overveje, hvordan vi engagere folk – også de frivillige. Den lokale komite skal nu til at fortælle de nationale organisationer/kirker, hvordan de kan/skal engagere sig i Herning. Det er vigtigt, at komiteen fungere sammen – at der er tillid og højt til loftet.

Der er brug for et nybrud. Hvis vi skal gro og vokse skal vi gribe det an på nye måder. Det er fint, at f.eks. organisationer står for enkeltarrangementer. MEN der er brug for de samlende arrangementer som f.eks. gudstjenester og nye salmer. I København kan vi samle folk nogle gange. Derefter måske Aarhus. Vi skal have et fast sekretariat. Det vil være nødvendigt med et fast sekretariat. Finansieret af Kirkeministeriet men også fra frikirkerne og Den katolske Kirke.

Henrik og Peter vil drøfte det med biskopperne om der kan findes økonomi til et sådant fast sekretariat.

Det er afgørende med et fast sekretariat, hvis vi skal øge kadencen. Vi skal tænke 8 år frem i tiden. København kunne være det faste sted, men ikke nødvendigvis i al evighed.

Vigtigt at tænke sammenhæng med DKRs andre arbejdsområder. Det vil være lettere, hvis det hører under DKRs sekretariat.

Vil vi have et fast sekretariat i København? Det skal Peter og Henrik drøfte med folkekirkens øvrige biskopper. Desuden må de øvrige kirker drøfte det i deres sammenhænge. Vi skal også høre de kirkelige organisationer – herunder Landsforeningen af Menighedsråd.

Skal vi have en arbejdsgruppe, der konkret arbejder med et forslag?

* *Styrelsen skal holde fokus på Herning 2019.*
* *Styrelsen må lave et forslag til en ny struktur – hvordan skal styrelsen se ud i fremtiden?*
* *Vi skal bevare det økumeniske – det skal afspejles i styrelsens sammensætning*
* *Hvornår skal vi blive klare og offentlige om vores tanker?*
* *Vi har kun det næste halve år til at overveje en ny struktur.*
* *Vi må afveje stemningen frem til januar.*
* *Styrelsen skal invitere en udefra f.eks. Anders Gadegaard*
* *Vi skal støtte op om Herning og vi skal udarbejde en ny form/struktur/tanker om Danske Kirkedage*
* *Styrelsen kommer med et udkast til næste FU-møde 12 december. Vi inviterer styrelsen (hele eller dele af) med til næste FU-møde.*
* *Vi skal være tydelige på sammenhængskraften med organisationer og frikirker. Vi skal lægge overlæggeren højt – hvorfor er det vigtigt med Kirkedage i vores tid?*
* *Det er vigtigt at understrege, at det er økumeniske – også økonomien, sekretariatet, organiseringen mm.*
* *Det skal være åbent for at alle kan byde ind på selve arrangementerne under Kirkedage.*

1. **Himmelske Dage på heden – Herning 2019**

Kort orientering. Hvordan går planlægningen. Det nationale og lokale. Opfølgning fra styrelsens møde med Herning 13 september.

1. **Formandsposten for styrelsen.**

Bitten Kjær stopper efter al sandsynlighed som formand i løbet af september. Ny formand frem til årsmødet 2018 vælges i styrelsen.

FDF vil stille en ny kandidat til rådighed, når der er valg til Årsmødet. Der er direkte valg til formandsposten.

1. **Næste møde?**

12 december i Roskilde. 11.30-13.00 (i forlængelse af FU-mødet)

1. **Evt.**